અસમના ગોલપારા જિલ્લામાં શરમાવી નાખે તેવી ઘટના સામે આવી છે. અહીં 22 વર્ષની એક છોકરીને નશામાં ધૂત 12 યુવાનોએ રોકી અને રસ્તા વચ્ચે તેને લાતો અને મુક્કાથી મારવામાં આવી. એટલું જ નહીં પરંતુ તે છોકરાઓએ તેના વાળ પકડીને તેને ખેંચી અને કપડાં પણ ફાડી નાખ્યા. શર્મનાક બાબત હતી કે તે છોકરી રસ્તા પર મદદ માટે ચીસો પાડતી રહી પરંતુ તેની મદદ માટે કોઈ પણ આગળ આવ્યું નહીં. ત્યાંથી પસાર થઇ રહેલા લોકોએ આખી ઘટનાનો વીડિયો બનાવી લીધો, જે સોશ્યિલ મીડિયા પર વાયરલ થયો હતો. આખો મામલો સોમવારનો છે અને પોલીસે 12 લોકો વિરુદ્ધ કેસ પણ નોંધી લીધો છે. જાણકારી અનુસાર બધા જ આરોપીઓની ધરપકડ પણ કરી લેવામાં આવી છે.